05.11.2007 14:49   Komisjoni istungil osales kaitseminister Jaak Aaviksoo, kes andis ülevaate eelnõudega seonduvast ning vastas komisjoni liikmete küsimustele, teatas riigikogu pressitalitus.    Komisjon analüüsis missioonide senist tegevust. Leiti, et Eesti on andnud senistel rahutagamisoperatsioonidel omalt poolt vajaliku panuse ja saanud kasuliku kogemuse tegutsemisel maailma erinevate piirkondade kriisikolletes.     Riigikaitsekomisjon otsustas saata eelnõud esimesele lugemisele - lülitada need  riigikogu 14. novembri istungi päevakorda ja esimene lugemine lõpetada. Eelnõud puudutavas kaitseväe kasutamist Eesti riigi rahvusvaheliste kohustuste täitmisel Euroopa Liidu Põhjala lahingugrupi koosseisus, rahutagamismissioonil Bosnias ja Hertsegoviinas, Afganistanis, Kosovos, Kuveidis, Kataris, Bahreinis ja Iraagis.    Riigikaitsekomisjoni esimees Mati Raidma märkis istungi järel: "Komisjonis oli arutelu asjalik ja konkreetne. Otsused langetati konsensuse alusel."